เรือนจำพิลเซนในสาธารณรัฐเช็ก
หนึ่งในแหล่งผลิตยาไอซ์ที่ใหญ่ที่สุดในยุโรป
เราตั้งใจจะผลิตยาไอซ์ 105 กก.ในสองปี
นักโทษชาวเช็กเกือบหนึ่งในสาม
เป็นผู้ใช้ยาไอซ์ก่อนที่จะถูกส่งเข้าเรือนจำ
ผมเริ่มฉีดยาไอซ์ แล้วทุกอย่างก็แย่ลง
พอคุณใช้มัน คุณจะไม่ง่วงไม่หิว
มีแต่สนุก
ที่เรือนจำแห่งนี้ โจทย์ยากคือการกันยาเสพติดไม่ให้เข้ามา
เห็นเชือกที่ห้อยลงมานั่นไหม
นั่นเป็นวิธีส่งยาจากห้องขังในช่วงที่ห้องขังถูกล็อก
ยามันหาทางเข้าไปได้ทุกที่ มันเลี่ยงไม่ได้
ผมชื่อราฟาเอล โรว์
ผมจะถูกขังอยู่ในเรือนจำเช็กแห่งนี้ เป็นเวลาหนึ่งสัปดาห์
แต่นี่ไม่ใช่ครั้งแรกที่ผมติดคุก
ผมเคยต้องโทษนาน 12 ปี เพราะการฆาตกรรมที่ผมไม่ได้ก่อ
ตอนนี้ผมเดินทางไปทั่วโลก
เพื่อดูว่าชีวิตของนักโทษเป็นอย่างไร
เมื่อต้องอยู่ในคุกสุดโหดของโลก
(เปิดโลกคุกสุดโหด)
สาธารณรัฐเช็ก
เมืองหลวงของยาไอซ์ในยุโรป
ทุกๆ เดือนที่นี่จะมีการกวาดล้าง แล็บผลิตยาไอซ์ 20 แห่ง
ซึ่งตั้งอยู่ในบ้านเรือนของประชาชน
และส่วนใหญ่ดำเนินการแบบทำกันเอง
การฉีดยาไอซ์ถือเป็นเรื่องธรรมดาของที่นี่
ยิ่งกว่าที่ไหนๆ ในสหภาพยุโรป
มีงานวิจัยหนึ่งพบว่าปลาในแม่น้ำเช็ก
มีสัญญาณของการติดยาไอซ์
หลักฐานก็คือไม่มีประเทศไหนในยุโรป
ที่เจอปัญหาเรื่องยาไอซ์มากเท่าสาธารณรัฐเช็ก
และสำหรับผู้ผลิตและผู้ขายยาเสพติด
นี่คือช่องทางทำเงินมหาศาล
ยาไอซ์เป็นยาที่ทำให้เสพติดหนัก
บ่อยครั้งผู้เสพจึงก่ออาชญากรรม เพื่อหาเงินมาซื้อยา
หัวหน้าฝ่ายปราบปรามยาเสพติดแห่งชาติ นายพลยาคุบ ฟรีดริช
มีหน้าที่จะต้องควบคุมการระบาดของยาไอซ์
หรือที่คนที่นี่เรียกกันว่าเพอร์วาติน
ปัญหาของที่นี่ร้ายแรงระดับไหนครับ
ปรากฏการณ์เมทแอมเฟตามีนมันเลวร้ายมาก
ที่สาธารณรัฐเช็ก เพอร์วิตินเป็นยาเสพติด
ที่ก่อให้เกิดความเสี่ยงทั้งทางด้านสุขภาพ
สังคมและอาชญากรรมมากที่สุด
เราเจอมันในกลุ่มอาชญากรลักรถ
พวกนี้มักจะเป็นคนที่ใช้ประโยชน์ จากฤทธิ์ในการกระตุ้นของยาไอซ์
พวกเขาจะใช้มันในเวลาที่ก่ออาชญากรรม
ปัจจุบันห้องแล็บขนาดเล็ก มีผู้เล่นรายใหญ่เข้ามาร่วมด้วย
เราเจอกับความเปลี่ยนแปลงในช่วงห้าปีที่ผ่านมา
ซึ่งนั่นมาจากการที่เมทแอมเฟตามีน
ถูกนำเข้าสู่ยุโรปในปริมาณมหาศาล
แต่ก่อนในปีหนึ่งๆ ตำรวจมักจะจับได้แค่หนึ่งตันหรือตันครึ่ง
แต่เดี๋ยวนี้มันมากถึงหกเจ็ดตัน
ของเมทแอมเฟตามีนที่ถูกยึดไว้ได้ในยุโรป
การระบาดของยาไอซ์ถือเป็นโจทย์ใหญ่ ของเรือนจำในเช็ก
นักโทษร้อยละ 30 ใช้ยาไอซ์ ในช่วงเวลา 12 เดือน
ก่อนที่พวกเขาจะเข้ารับโทษ
สัปดาห์ที่จะถึงนี้ ผมจะเข้าไปอยู่ในพิลเซน
หนึ่งในเรือนจำที่ใหญ่ที่สุดของประเทศ
เพื่อดูว่าพวกเขารับมือกับปัญหากันยังไง
ผมได้ยินมาว่าเรือนจำแห่งนี้ มีวิธีการเอาชนะอาการเสพติดที่โดดเด่น
นั่นคือโปรแกรมต่อต้านยาสุดเข้มงวด ซึ่งผมจะเข้าร่วมด้วยในสัปดาห์หน้า
ผมไม่รู้ว่าเรือนจำแห่งนี้จะช่วยเหลือ
ผู้ที่เสพติดยาอันตรายแบบนั้นได้จริงๆ หรือไม่
แต่ผมกำลังจะได้รู้แล้ว
นักโทษครึ่งหนึ่งซึ่งเป็นพวกที่อันตรายน้อยกว่า
ได้รับคำสั่งให้มาที่เรือนจำด้วยตัวเอง
นี่เป็นครั้งแรกที่ผมเดินมาเรือนจำเอง
(วันที่ 1)
มีรั้วลวดหนามมากว่าโรงงานผลิตลวดหนามซะอีก
- ที่นี่ใหญ่ - ตามเพื่อนร่วมงานผมไปนะ
ที่นี่ทำให้ผมนึกถึงเรือนจำที่ลอนดอนซึ่งผมเคยติด
มันชื่อแวนด์สเวิร์ธ หนึ่งในเรือนจำที่ดังที่สุดของบริเตน
การต้องอยู่ในที่ที่ทำให้คุณนึกถึง ที่ที่คุณเคยอยู่มาก่อน
มันทำให้รู้สึกไม่สบายใจเลย
เอาข้าวของออกมาให้หมด
สำหรับอดีตนักโทษจำคุกตลอดชีวิต พวกเขาจะถือว่าผมเป็นนักโทษอันตราย
และผมจะถูกตรวจค้นร่างกาย ด้วยวิธีที่เฉพาะเจาะจง
ถอดเสื้อผ้าออกได้เลย
เหลือไว้แค่กางเกงในนะ
คุณใช้ยาหรือเปล่า
ผมไม่ใช้ยาครับ
ช่วยหันหลังมาให้ผมแล้วสควอทสามครับ
ลงให้สุด
ทีนี้ก็อ้าแขนออก
แลบลิ้นออกมาด้วย
ยกลิ้นขึ้น
โอเคแล้ว
ทีนี้ก็ยกถุงอัณฑะขึ้นมาให้ดูด้วย
โอเค แต่งตัวได้
เขาตรวจละเอียดมาก
มีให้ผมยกไข่ขึ้นมาด้วย
เอาผ้าห่มผืนนี้ไปแล้วห่อทุกอย่างเอาไว้ข้างใน
ห้องขังของผมจะอยู่ในตึกพิเศษ สำหรับผู้เสพยาของเรือนจำ
ต่อปีจะมีนักโทษ 80 คนได้รับเลือก ให้มาร่วมการบำบัดที่นี่เป็นเวลาสิบเดือน
ได้ยินมาว่าที่นี่ใช้กฎเข้มงวด
รวมถึงกิจกรรมบำบัดภาคบังคับ
สวัสดี
ผมสบายดี เตียงนี้เหรอ
ใช่ครับ
ถ้าเกิดเรื่องอะไรขึ้น บนผนังมีปุ่มฉุกเฉินอยู่
ถ้าคุณกด ผมจะมา
ไปก่อนนะ
โอเค พวกคุณเป็นไงบ้าง
- สวัสดี ผมปีเตรอ - ปีเตรอ
- สวัสดี ผมคูบา ใช่ครับ - สบายดีนะ คูบาเหรอ คูบา
- สวัสดี ผมมาเร็ก - มาเร็ก
พาผมไปดูรอบๆ หน่อย เตียงผมอยู่นี่ใช่ไหม
- ใช่ นี่เตียงคุณ - แล้วนี่เตียงคุณใช่ไหม ปีเตรอ
- ใช่ - โอเค
ส่วนตรงนี้ พวกคุณสองคน…
เขานอนเตียงนั้น ผมนอนเตียงนี้
แล้วคุณก็มีห้องน้ำกับอ่างล้างหน้า
- ไม่มีฝักบัว - ไม่
แล้วโทษส่วนใหญ่ในโซนนี้ หรืออาจจะทุกคนในโซนนี้เลยด้วยซ้ำ
มีปัญหาเรื่องยาเสพติดงั้นเหรอ
ใช่ครับ นักโทษส่วนใหญ่มาที่นี่
เพราะเรื่องยาไม่ก็แอลกอฮอล์
พวกเขามารักษาที่นี่
ช่วยอธิบายระบบการปกครองของที่นี่ ให้ผมฟังอีกนิดได้ไหม
พวกเขาจะให้คุณทำความสะอาด
คุณจะได้ลืมเรื่องยา
ถ้าคุณอยากจะทำอะไรล่ะก็ คุณก็ต้องทำงานแลก
คุณต้องปรับปรุงตัวเอง
แต่มันก็ยังมีพวก "คนดี" อยู่
อย่างพวก "ฮอตอฟชี" ที่คอยเดินตรวจอะไรต่างๆ
พวกนั้นทำตัวเหมือนเป็นผู้คุม จะได้รู้สึกว่าตัวเองอยู่เหนือกว่าเรา
งั้นพวกนี้ก็คือพวกปากโป้งสินะ แบบว่า…
พวกเขาจะไปรายงานผู้คุม
พวกฮอตอฟชีที่ว่า
คือกลุ่มนักโทษที่เข้าร่วมโปรแกรมจนครบสิบเดือน
แต่เลือกอยู่ที่อาคารนี้ต่อ
เพื่อช่วยกำกับดูแลเพื่อนนักโทษของพวกเขา
สวัสดี
ผมถูกเรียกให้ไปรายงานตัว กับหัวหน้ากลุ่มฮอตอฟชี
ผมชื่อราฟาเอล
ผมมาเตส
- มาเตส - ใช่
แล้วมีกฎอะไรบ้างที่ผมจะต้องทำตาม
ถ้าไม่อยากโดนคุณรายงาน ผมจำเป็นต้องรู้อะไรบ้าง
อืม กฎพื้นฐานก็น่าจะเป็น
คุณต้องใส่เสื้อผ้าเวลาเดินที่โถง
หรือไม่ก็ห้ามสูบบุหรี่ในห้องขัง เรามีห้องสูบบุหรี่อยู่แล้ว
ถ้าโดนจับได้ คุณจะถูกลงโทษทางวินัย
จะมีการตรวจห้องขังวันละสองครั้ง
ตอนแปดโมงเช้าและหกโมงเย็น
ห้องขังของคุณจะต้องสะอาด
โอเค แบบนั้นมัน โอเค
ตอนไปกินมื้อเที่ยง คุณต้องระวังให้ดีด้วย
ห้ามคุยกับคนจากตึกอื่น
ถ้าผู้คุมเห็น
คุณจะได้รับใบคาดโทษ เรื่องการสื่อสารกับผู้อื่นโดยไม่ได้รับอนุญาต
ที่นี่เราอยู่กันแบบนี้แหละ
ถ้าคุณไม่พอใจล่ะก็ คุณสามารถเอาไปบอกผู้คุมได้เลย
แล้วก็ไปจากตึกนี้ซะ
เห็นได้ชัดว่าคนที่นี่จริงจัง กับกฎระเบียบเป็นอย่างมาก
กลับมาที่ห้องขัง ผมอยากจะถามให้แน่ใจขึ้น
เพื่อที่ผมจะได้ไม่ทำผิดกฎอะไร
พอสวมเสื้อแล้วต้องติดกระดุมด้วยใช่ไหม
- ต้องครับ - ที่ซับในของเสื้อเหรอ
ทำไม มันจะเป็นยังไง มันจะส่งผลยังไงเหรอ
ถ้าคุณทำผิดกฎซ้ำๆ
คุณจะถูกผู้คุมตำหนิและอาจจะโดนขังเดี่ยว
มันเข้มงวดสุดๆ
จากที่เขาอธิบาย ที่นี่คือชุมชนเล็กๆ
ซึ่งมีกฎของตัวเอง
ถ้าพวกเขาอยากอยู่ที่นี่ พวกเขาก็ต้องใช้ชีวิตตามกฎ
ที่นี่เป็นที่ที่จริงจังมากๆ เพราะว่าพวกเขา
ให้ความสำคัญกับสิ่งที่พวกเขาทำอย่างมาก
และเพราะอย่างนั้น ผมเลยรู้สึกเหมือนถูกควบคุมแล้ว
และมันจะเริ่มจากตรงนี้
(วันที่ 2)
เช้าแรกของผมที่เรือนจำพิลเซน สาธารณรัฐเช็ก
ประตูห้องขังของเราเปิดตอนตีห้า
ก่อนทานอาหารเช้า ปีเตรอ ยาคุบและมาเร็กได้พาผมไปดูรอบๆ
หนึ่งในคนที่พวกเขาติดต่อด้วยเป็นหลักในตึกนี้
ไม่ใช่เจ้าหน้าที่เรือนจำแต่เป็นพลเรือน
นี่คือห้องของเจ้าหน้าที่ช่วยเหลือ
พวกเขาจะอยู่ในนั้นเกือบทั้งวัน
ถ้าต้องการอะไรก็มาที่นี่ได้เลย
คล้ายๆ กับนักสังคมสงเคราะห์สินะ
นี่คือคนที่พวกคุณมาคุยด้วย
เวลาที่อาจจะมีปัญหาอะไร
ใช่ครับ
นักโทษจะต้องผ่านการทดสอบ เพื่อหาสารเสพติดบ่อยครั้ง
และที่ต่างไปจากเรือนจำส่วนหลักก็คือ
พวกเขาจะต้องเข้ารับคำปรึกษาเป็นประจำ
และต้องทำความสะอาดรวมถึงทำกิจกรรมบำบัด
หากไม่ร่วมมือ พวกเขาก็เสี่ยงที่จะถูกส่งไปตึกอื่น
ผมเห็นว่าผนังมันมีสองสี
ผมพยายามทำความเข้าใจว่ามันหมายถึงอะไร
คนที่ผ่านโปรแกรมนี้แล้วจะได้อยู่ที่ฝั่งนี้
พอคุณมีความคืบหน้าในโปรแกรม คุณจะได้ห้องที่ดีกว่า
หลังจากทานขนมปังโรลเป็นอาหารเช้า
และเช็กจำนวนนักโทษแล้ว ก็ถึงเวลาต้องทำกิจวัตรประจำวัน
นั่นคือการทำความสะอาดทุกซอกทุกมุมของตึก
ไม่รู้ว่าทำไมผู้คุมถึงมายืนตรวจงานผมอยู่ข้างหลัง
พระเจ้าช่วย ดูสิ
ผมเคารพไม่ลงแล้ว
เรียบร้อย
- เรียบร้อย - เรียบร้อยเหรอ เสร็จงานแล้วเหรอ
พูดตามตรงนะ นี่มันโคตรไม่มีประโยชน์เลย
นี่คือผู้ชายที่โตๆ กันแล้ว
ซึ่งพยายามเอาชนะอาการติดยา
แต่คุณกลับพาพวกเขามาสอนวิธีกวาดพื้น
ในสายตาผม นี่เป็นงานรับใช้ที่ไร้ความหมาย
จนถึงตอนนี้ผมยังไม่มีโอกาส ได้ทำความรู้จักเพื่อนร่วมห้องขังของผม
หนึ่งในนั้นเริ่มเสพและค้าเพอร์วิตินหรือยาไอซ์
ตั้งแต่ตอนที่ยังเป็นนักเรียน มาเร็ก ตอนนี้เขาเพิ่งอายุ 22
คุณอ่านออกเขียนได้ใช่ไหม
ครับ ได้ครับ
แต่ก็ยังอยู่ในขั้นพื้นฐานสินะ
ผมเรียนจบเกรดเก้าในคุก
เพราะผมได้รับโทษครั้งแรกตอนที่ยังเป็นเยาวชน
แล้วคุณก็กลับมาติดคุกอีกรอบ
ก่อนจะได้ทำอะไรที่มีเป้าหมายยิ่งกว่าในชีวิตสินะ
ผมแค่กลับไปหาอะไรที่ผมทำเป็น
ผมเริ่มขายยาอีกรอบ
ผมเริ่มทำอะไรเดิมๆ อีกรอบ
ก่อนที่พวกเขาจะจับผม
ผมไม่มีเวลาจะไปเรียน ผมไม่ได้คิดเรื่องนั้นด้วยซ้ำ
ปีเตรอเองก็ได้รับโทษตั้งแต่ตอนเป็นวัยรุ่น
และเขาก็ถูกพรากตัวมาจากครอบครัว
ตอนที่ผมพ้นโทษคราวก่อน
ผมแต่งงาน
โทษเก่าของคุณคืออะไร
ทำร้ายร่างกายน่ะ
งั้นคุณติดคุกมาแล้วกี่ครั้ง
ผมติดตอนอายุ 13 ถึง 18
จากนั้นก็ออกไปอยู่ข้างนอกปีครึ่ง
แล้วผมก็ติดคุกอีกสองปีครึ่ง
แล้วตอนอายุ 13 คุณทำอะไร
พ่อผมติดเหล้าอย่างหนัก
พ่อมักจะทะเลาะกับผมและแม่
แล้วผมก็ชกต่อยกับเพื่อนร่วมห้องบ่อยๆ
กระทั่งมันถึงจุดที่พวกเขาจับผมเข้าคุก
ตอนอายุ 18 ผมได้ออกไป พ่อผมแขวนคอตัวเองตาย
แล้วผมก็เริ่มฉีดเพอร์วิติน
จากนั้นผมก็ทำผู้ชายคนหนึ่งขาหัก
ผมก็เลยโดนจับเข้าคุกอีกรอบ
ตอนที่พ้นโทษ ผมอยากเปลี่ยนแปลงชีวิต
แล้วผมก็มีแฟน
ผมขอเธอแต่งงาน
แต่เธอก็นอกใจผม
เธอไปทำแบบนั้นกับผู้ชายคนอื่น ผมเลยกระทืบหมอนั่น
ตอนนี้ผมต้องโทษทำร้ายร่างกายผู้อื่นมาแล้วสี่ครั้ง
เขาเป็นคนที่มีปัญหา
เป็นคนหนุ่มที่มีปัญหาหนัก แล้วเขาเพิ่งจะอายุแค่ 25
เขายังมีอนาคตมากมายรออยู่ข้างหน้า ขอเพียงแต่เขาเข้าใจ
อุปสรรคที่เขาต้องเอาชนะให้ได้ในตอนนี้
มาเร็กที่น่าสงสาร เขาอายุ 22
คุณจะเห็นได้โดยที่ไม่จำเป็นต้องให้เขาบอก
ว่าเขากลัว เขากลัวอนาคตของตัวเอง
พวกเขาเหล่านี้จะได้ออกไป จากนั้นความท้าทายที่แท้จริงจะเริ่มต้น
แล้วนี่มันได้ผลหรือเปล่า
ในตอนบ่าย ผมกับเพื่อนร่วมห้อง
ถูกส่งให้ไปทำงานที่สวนของคุก
ทางเดินนี่ฝีมือคุณเหรอ
เปล่า
- นี่ฝีมือผม - เหรอ
แล้วก็นี่
ผมชอบนะ มันทำให้ไม่คิดถึง
อะไรๆ ที่เกิดขึ้นกับชีวิตของเรา
เราลืมความเศร้า ลืมความคิดถึงครอบครัวและอื่นๆ
มันดีต่อจิตใจน่ะ
ผมได้เจอนักโทษหลายคน
ที่ชีวิตพังเพราะยาไอซ์
แต่ผมยังไม่เจอคนที่ติดคุกที่นี่เพราะผลิตยา
จากนั้นผมก็มีโอกาสได้คุยกับนักโทษชื่อยาคุบ
ผมเคยเป็นผู้ประกอบการ
งานผมคือการทำลายซากรถเพื่อระบบนิเวศ
เพราะงั้นผมจึงได้รับอนุญาตให้นำเข้าสารเคมี
ที่ผมซื้อหามาได้
แล้วคุณเกี่ยวข้องยังไงกับเพอร์วิติน
กลุ่มของเรามีกัน 24 คน
เราตั้งใจจะผลิตยาไอซ์ 105 กก.ในสองปี
เป็นเพอร์วิตินจำนวนมากเลย
พวกคุณเป็นส่วนหนึ่งของแก๊งอาชญากรรมสินะ
ใช่ ผมจัดหาสารเคมีให้พวกเขา มีผู้ชายคนหนึ่งจัดหาแคปซูล
แล้วก็มีคนปรุงอีกห้าคน
เราต้องส่งสารเคมีกับแคปซูลให้พวกเขา
แล้วพวกเขาก็ไปแบ่งกันเอง
ผมคิดว่าถ้าผมขายสารเคมีให้พวกเขา
สารเคมีนั่นมันถูกใช้ทำพลุไฟได้เหมือนกัน
ฉะนั้นมันก็ไม่น่าจะผิดกฎหมาย
แต่คุณก็รู้ว่าคุณขายมัน
ให้กับองค์กรอาชญากรรมที่ผลิตยาไอซ์
แล้วเพอร์วิติน 105 กก.เนี่ย เขาขายกันตามข้างทางเท่าไร
สี่ล้านยูโร
แล้วตอนนี้คุณคิดยังไงกับความจริงที่ว่า
คนอย่างคุณคือตัวการ
ที่ทำลายชีวิตของผู้ชาย และผู้หญิงจำนวนมากในประเทศนี้
ตอนนี้คุณติดคุกและได้เห็นคนเหล่านั้น คุณคิดยังไง
พอผมมาอยู่ที่นี่ ผมได้เห็นคนหลายคนที่มาที่นี่
พวกเขาเสียทั้งครอบครัว เสียเงิน เสียงาน
พวกคนที่เสพยาไอซ์คุณภาพต่ำน่ะนึกออกไหม
พวกที่ฟันผุถาวร
เราเคยภูมิใจที่ได้ผลิต
ยาไอซ์บริสุทธิ์ ไม่เจือปนสาร ดูนี่สิ
ซองเพอร์วิตินเหรอ ซองยาเหรอนั่น
ใช่ ซองยาครับ
อืม โชคดีที่ในนี้ไม่มียา
มันทำให้คุณขำสินะ
ผู้ชายที่จัดหายาซึ่งทำลายชีวิตคนจำนวนมาก มายืนขำเพราะถุงเปล่าถุงเล็กๆ
ผมไม่มีทางรู้ได้เลยว่านี่ใช่ถุงใส่ยาจริงๆ
หรืออารมณ์ขันของยาคุบมันห่วย
หากขาดผู้ผลิตรายใหญ่ไม่ว่าจะในระดับไหน
มันก็จะไม่มียาเสพติด จริงไหม
และจนกว่าที่คนอย่างยาคุบจะถูกตำรวจจับกุม
ยาเสพติดก็จะถูกผลิตต่อไป
แต่ผมคิดว่าเขาไม่เข้าใจว่าเขามีบทบาทสำคัญ
ที่ทำให้ผู้คนเสพติดยาจนชีวิตต้องตกต่ำ
และมันก็มีความแตกต่างทางลำดับชั้นอยู่
ระหว่างบรรดาผู้ผลิต
กับคนอย่างปีเตรอ
และยาคุบกับมาเร็ก เพื่อนร่วมห้องขังของผม
พวกเด็กหนุ่มที่เปราะบางซึ่งลงเอยด้วยการใช้ยา
(วันที่ 3)
ผมได้แยม ชาหนึ่งแก้วแล้วก็ขนมปัง
ผมยังดื่มชาของผมได้ไม่ทันไร
ปีเตรอก็พร้อมจะลงมือทำอะไรบางอย่างแล้ว
หลังอาหารเช้า เราต้องทำความสะอาด
พวกเขาจะตรวจดูว่ามีฝุ่นไหม
อย่างเช่นตรงขอบด้านบนของประตู
พวกเขาจะดูว่ามีฝุ่นเกาะอยู่บนเก้าอี้หรือโต๊ะไหม
หรือที่ใต้ตู้ พวกเขาจะดูว่าทุกอย่างสะอาดไหม
และเราจัดเตียงเรียบร้อยไหม
พวกเขาจะตรวจทุกอย่าง
ถ้าพวกเขาเจอฝุ่นจะเป็นยังไง
เราก็จะโดนรายงาน และถ้าโดนรายงานสามครั้ง
เราจะโดน "กากบาทสีแดง" และถูกจำกัดสิทธิ์
หลังการขานชื่อ
ผู้คุมตึกหรือฮอตอฟชีห้าคนจะทำการตรวจค้น
- พวกนี้คือฮอตอฟชี - ฮอตอฟชี
พวกเขาจะเข้าไปตรวจว่า คุณทำความสะอาดห้องไหม
- พวกนี้สินะที่คุณไม่ชอบ - ใช่
ถ้าเราไม่ทำความสะอาดห้องน่ะ
งั้นถ้าเขารายงานผู้คุม
แปลว่านักโทษเป็นคนรายงานผู้คุมเหรอ ว่าห้องสะอาดหรือไม่สะอาด
ใช่
ไม่แปลกเลยที่คนไม่ชอบเขา
ใช่
ผมได้เห็นอะไรใหม่ๆ ทุกวัน นี่มันไม่ใช่แค่การกักขัง
มันกลายเป็นองค์กร กลายเป็นเรื่องระเบียบวินัย
ที่นี่มีโครงสร้าง…
ซึ่งคนเหล่านี้จะต้องทำตาม เพราะไม่อย่างนั้นแล้ว
พวกเขาอาจหมดสิทธิ์ได้อยู่ในโปรแกรมนี้ หรืออาจจะถูกลงโทษด้วยซ้ำ
โชคดีที่ที่นี่ไม่ได้มีแค่กฎกับการทำความสะอาด
ผู้ต้องขังยังได้รับการบำบัดซึ่งถูกออกแบบมา เพื่อลดความเครียดและความรุนแรง
อย่างเช่นโยคะซึ่งสอนโดยนักโทษ
มีคนเข้าร่วมเยอะ พวกเขาครางกันระงม
นี่เหรอ
ฮอตอฟชีที่ชื่อมาเตสซึ่งผมได้พบในวันแรก
ได้ผ่านโปรแกรมบำบัดยาเป็นที่เรียบร้อย
ผมเลยอยากรู้ว่ามันได้ผลกับเขายังไงบ้าง
เขาเป็นผู้ดูแลปลาเขตร้อนของเรือนจำ
คุณดูดน้ำมันเป็นไหม
- เป็น - รู้ใช่ไหม
รู้ แต่ผมไม่ทำหรอกนะ
ผมดูดน้ำมันเก่งนะ เดี๋ยวจะโชว์ให้ดู
ทีนี้ก็ใช้มือนี้
- มือนี้ โอเค - ได้ โอเค
ระวังอย่าดูดปลาขึ้นมาล่ะ
แล้วก็ปล่อย
คุณมาร่วมโปรแกรมได้ยังไง ทำไมคุณถึงมาร่วมโปรแกรม
ทุกครั้งที่ผมเริ่มใช้ยา
ผมก็จะขโมยของและขับรถโดยที่ไม่มีใบขับขี่
เจอตำรวจ ผมก็หนี
มันเป็นแบบนี้ซ้ำแล้วซ้ำอีก
คุณใช้ยาครั้งสุดท้ายตอนไหน
ผมไม่ได้ใช้ยาเลยตั้งแต่เข้าคุกมา
ผมจริงจังกับมัน หลักๆ แล้ว…
ผมคิดว่าหลักๆ แล้วเป็นเพราะครอบครัวผม เพราะลูกชายของผม
และเพราะแฟนของผมที่ยังเชื่อในตัวผม
ทั้งที่ผมมันเกินเยียวยา แม่ผมแกคงใช้คำนี้แหละ
ผมโดนโทษจำคุกเพราะพฤติกรรมของผม
โปรแกรมนี้ ตึกนี้ที่ให้พวกเขามาเลิกยา
มันมีประโยชน์อย่างอื่นอีกไหม
ประโยชน์ที่สำคัญที่สุดก็คือ
พวกเขาพยายามช่วยคุณ พวกเขาจะร่วมแก้ไขไปกับคุณ
ทั้งผู้เชี่ยวชาญ นักจิตวิทยา นักบำบัด
พวกเขาดูแลทุกคนที่นี่
และร่วมแก้ปัญหาเฉพาะตัวของแต่ละคน
ถ้าคุณไปดูที่ตึกอื่นที่นี่
นักโทษรู้จักแต่ยาอย่างเดียว
ที่นั่นมียาทุกวัน
ที่นั่นมีคนใช้ยา พวกเขาจะฆ่ากันเพื่อยา
พวกเขาไม่สนว่าจะเกิดอะไร ในอีกสัปดาห์หรือสองสัปดาห์
หรือตอนที่พวกเขาได้ออกไป พวกเขาสนใจแค่ตอนนี้
ฮอตอฟชีแบบมาเตสได้ผ่านโปรแกรม ที่ปีเตรอและคนอื่นๆ กำลังได้รับ
พวกเขาทำสำเร็จ และรางวัลของพวกเขา
ก็คือตำแหน่งนักโทษที่ไว้ใจได้
และผมก็คิดว่ามันฉลาดมาก ผมคิดว่ามันฉลาดในแง่ที่ว่า
มันทำให้พวกเขาได้มีหน้าที่รับผิดชอบ
ซึ่งพวกเขาอาจไม่เคยมีมาก่อนในชีวิต
ผมคิดว่ามันน่าสนใจมาก เพราะมันเป็นเหมือนกับเป็นตัวช่วย
ที่ทำให้พวกเขาทิ้งวิถีชีวิตเก่าๆ ที่ต้องใช้เพอร์วิติน
และการเป็นส่วนหนึ่งของกลุ่มอาชญากรรมไปได้
ตอนนี้ทุกอย่างไปได้สวย เขาคือความสำเร็จ
แต่โจทย์ยากของจริง มันจะเริ่มหลังจากเขาได้ออกไป
ไม่ว่าจะเป็นฮอตอฟชีหรือไม่ได้เป็น
นักโทษทุกคนที่ตึกของผม
จะได้ออกไปที่ลานออกกำลังกาย เป็นเวลาหนึ่งชั่วโมงต่อวัน
ไปเลย
- ผมเหรอ - คุณนั่นแหละ
สองนะ
ดี
- เร็วเข้า เอาเลย - เอาล่ะนะ
- เฮ่ๆ - เอาหน่อย
เอาอีก
- ทำต่อเลย - เร็วเข้า
ผมไม่ได้ซ้อมนาน
ลานออกกำลังถูกล้อมรอบด้วยหน้าต่างของห้องขัง
และผมก็เห็นอะไรบางอย่างที่น่าสงสัยบนนั้น
มาเร็ก เชือกที่โยงจากห้องขังด้านบน ไปยังห้องขังอื่นๆ
มีไว้ใช้ส่งของเหรอ
- ก็ส่งกาแฟ ยาสูบ - ทุกอย่างสินะ
ยา
โอเค
นี่เหมือนจะเป็นสิ่งที่กำลังเกิดขึ้นที่นั่น
ผมขอให้มาเร็ก เพื่อนร่วมห้องของผมเล่าให้ฟัง
ว่าในการเลิกยาไอซ์ เขาต้องสู้กับอะไรบ้าง
ผมลองมาแล้วเกือบทุกอย่าง
แต่ยานี่ตอบโจทย์ทุกเรื่อง
พอคุณใช้ยาไอซ์ คุณจะไม่ง่วงไม่หิว
ไม่รู้สึกอะไรเลยนอกจากสนุก
มันยังแข็งแกร่งกว่าผม
คุณไม่อาจหนีมันได้ พอมันเกิดขึ้น มันก็เลี่ยงไม่ได้
คุณต้องเตรียมใจรับความจริงที่ว่า
คุณอาจจะทำทุกอย่างพังอีกครั้ง ทำทุกอย่างเละเทะอีกครั้ง
และคุณก็ต้องเริ่มใหม่อีกครั้ง
พวกเขาพูดถึงเพอร์วิติน บอกว่าเป็นยาที่มีฤทธิ์ดีที่สุด
แต่มันก็ทำให้รู้สึกเศร้า
ถ้าให้ผมพูดจากใจ ผมรู้สึกว่าหนุ่มวัย 22 ปีคนนี้
พอได้ออกจากคุก เขาคงหนีไม่พ้นการกลับไปใช้ยา
และผมจะไม่แปลกใจเลย ถ้าเกิดว่านักโทษบางคนก็ยังใช้มันอยู่
และพวกเขาเพียงแค่ตบตาเจ้าหน้าที่
ผมได้แต่งงและสงสัยว่าเราจะทำยังไงได้บ้าง
(วันที่ 4)
ทางเรือนจำบอกผมว่า ในการตรวจนักโทษจำนวนกว่า 1,300 คน
พวกเขาเจอคนที่ใช้ยาไอซ์หรือยาอื่นๆ แค่ห้าเปอร์เซ็นต์
พวกเขาบอกว่าจำนวนนี้สูงกว่าที่พวกเขาต้องการ
แต่พวกนักโทษเองก็ได้เล่าให้ผมฟัง
เกี่ยวกับยาเสพติดในพื้นที่หลักของเรือนจำ
ฉะนั้นวันนี้
ผมจะออกจากตึกบำบัดยาเพื่อไปดูด้วยตาตัวเอง
ผมได้รับมอบหมายให้ไปทำงานที่โรงงาน
ที่นี่มีนักโทษ 300 คนผลิตทางเท้า และบันไดเหล็กให้กับบริษัทเอกชน
แลกกับเงินครึ่งหนึ่งของค่าแรงขั้นต่ำของเช็ก
ที่โซนเครื่องจักร ผมได้เจอแลร์รี่ที่ต้องโทษลักขโมย
- นี่งานของคุณสินะ - นี่งานของผม
- โอเค - ผมตัด…
ผมตัดเหล็กเป็นแผ่นเล็กๆ
แล้วก็เอาแผ่นเหล็กกับถาดนี่มารวมกัน
ก็คือคุณตัดมัน แล้วทำให้เป็นแบบนี้
ใช่
เอาไปไว้ตรงนั้น แล้วมันก็จะถูกบีบอัด
รวมเข้าด้วยกัน แล้วนั่นก็คือ…
- ตอนแล้วเสร็จ - ใช่ครับ
งานนี้ให้ค่าจ้างคุณ 8,500 โครูนาต่อเดือนเหรอ
- มันไม่ได้มาก แต่จะทำยังไงได้ล่ะ - ก็ดีกว่าไม่ได้สินะ
ตอนที่แรงงานนักโทษได้พัก
ผมก็มีโอกาสได้ประเมินความรุนแรง ของปัญหายาเสพติด
ในพื้นที่หลักของเรือนจำ
ตั้งแต่มาที่เรือนจำนี้ ผมได้ยินว่ามันมีปัญหาเรื่องยาเสพติด
และปัญหาร้ายแรงก็คือเพอร์วิติน
พวกคุณคนไหนเสพยาบ้างหรือเปล่า
ผมใช้ยา แต่ไม่ได้เสพติด
คุณหัวเราะเพราะเขาติดยาสินะ
ทำไมพวกเขาหัวเราะคุณ มิคาล
ไม่รู้สิ พวกนี้มันก็ขี้ยาทั้งคู่
คุณเองก็เป็นขี้ยาหรือเปล่า
บางครั้งน่ะ
บางครั้งเหรอ เพอร์วิตินหรือเปล่า
เราเป็นคนเช็ก และ "ขนมปังขิง" ก็เหมือนวัฒนธรรมของที่นี่
มันน่าเศร้า แต่มันก็เป็นแบบนั้น จริงไหม
มันเป็นวัฒนธรรมของเรา
- ใช่ไหม มิคาล - ใช่
พวกคุณทั้งสามคนอยู่ที่จุดไหนแล้ว ในวงจรของการเสพยาและอาชญากรรม
โทษจำคุกเปลี่ยนตัวตนของคุณ หรือสิ่งที่คุณทำนอกคุกไหม
แล้วคุณจะทำอะไรเมื่อโทษสิ้นสุด
ตอนที่คุณได้ออกไป
คุกมันไม่ได้ช่วยอะไรเราในเรื่องนั้น เราก็จะใช้ยาต่อไปนี่แหละ
คนที่ชอบมันก็จะใช้มันต่อไป เราจะโกหกไปทำไม
ในที่สุดนายก็พูดความจริงสักที
คุณคงซื่อสัตย์ไปกว่านี้ไม่ได้แล้ว
ขอบคุณที่บอกกันตรงๆ นะ
ดูเหมือนตอนนี้คนพวกนี้ได้ยอมแพ้
และไม่คิดจะเลิกยุ่งกับยาเมื่อออกไปจากคุก
แต่สำหรับคนที่อยากเปลี่ยนชีวิตตัวเอง
ทางเรือนจำก็มีหลักสูตรวิชาชีพหลายแขนง ให้นักโทษเข้ารับการฝึกได้
ที่นี่คือโรงเรียนสอนวิชาชีพ ของหน่วยบริการเรือนจำ
นี่คือโรงทำงานที่คุณจะได้ฝึกเฉพาะทาง
คุณอยู่ตรงนี้นะ
ตรงนี้เหรอ
นี่คือพิมพ์เขียว เราจะทำตามมัน
ที่โรงเรียนสอนวิชาชีพ พวกเขาจะได้เรียนรู้พื้นฐานการขุดเจาะ
การเชื่อมและการอ่านพิมพ์เขียว
พวกเขาสามารถเอาความรู้ด้านนี้ ไปใช้ได้แม้แต่ตอนที่อยู่ข้างนอก
พวกเขาจะมีคุณสมบัติสำหรับการทำงาน
คุณชื่ออะไร
- อันโตนี - อันโตนี
นี่
แบบนี้แหละ
- เหรอ - ใช่
นี่ผมทำถูกใช่ไหม
ใช่
แล้วคุณติดคุกมานานเท่าไรแล้ว
นี่ปีที่สี่แล้วล่ะ
เรื่องยาน่ะ
ยา
ขายยาหรือใช้ยา
ไม่ ผมปรุงยา ผมผลิตมัน
งั้นคุณติดคุกมาแล้วกี่รอบ
สี่รอบ
แล้วสามครั้งก่อนหน้านี้ คุณติดเพราะอะไร
ยาเหมือนกัน ยาน่ะ
- ยา - ปรุงยาอีกเหรอ
ใช่
คุณทำงานนี้อยู่ที่โรงทำงานมาสองปีแล้ว
มันช่วยคุณหรือเปล่า
อืม มันช่วยบ้าง
มันช่วยยังไงเหรอ
อย่างแรกเลยคือมันทำให้เวลาผ่านไปไวขึ้น
อย่างที่สองคือเราได้เห็นอะไรใหม่ๆ ทั้งชีวิตผมไม่เคยทำงานมาก่อน
มันเลยสนุกดีสำหรับผม
ทักษะใหม่ก็เหมือนกับเครื่องไม้เครื่องมือ
ที่คุณจะได้ใช้เมื่อออกจากคุก
และพยายามหางานทำ หัวใจมันอยู่ตรงนี้
นั่นคือสิ่งที่เรือนจำควรทำ พวกเขาควรสอนทักษะใหม่ให้นักโทษ
มันทำให้พวกเขามีสิ่งที่ไม่เคยมีมาก่อนในชีวิต
และนั่นก็เป็นสิ่งที่ดี
(วันที่ 5)
วันนี้ผมจะสลับฝั่ง
และไปอยู่กับผู้คุมเรือนจำ
ก่อนอื่นพวกเขาจะพาผมไปดู
ความพยายามของพวกเขา ในการสกัดยาเสพติดไม่ให้เข้ามาในคุก
ผมกำลังจะไปไหนครับ ไปเจอคนจูงสุนัขเหรอ
คนที่ตรวจค้นสิ่งของ ที่ครอบครัวของนักโทษส่งมาที่คุก
แล้วสุนัขพวกนี้ค้นหาอะไรครับ
ก็ฝิ่น ยาเสพติด
เพอร์วิติน เฮโรอีน กัญชา
ถ้าผมเข้าไปจะไม่เป็นไรใช่ไหม
โอเค
สวัสดี
สุนัขคือสิ่งที่มีประสิทธิภาพที่สุดที่เรามี
มันสามารถหาสิ่งที่เราหาไม่เจอ
ด้วยการเอ็กซเรย์หรืออะไรอย่างอื่น
พัสดุพวกนี้เพิ่งมาถึงวันนี้
สุนัขจะตรวจสอบมันก่อนส่งไปที่ฝ่ายควบคุมอื่น
ก่อนจะถูกส่งไปให้เจ้าหน้าที่แจกจ่ายแก่นักโทษ
แต่สำหรับการป้องกันยาเสพติด ในเรือนจำที่ใหญ่ขนาดนี้
แค่สุนัขดมกลิ่นยังไม่พอ
วันนี้พวกผู้คุมมีการซ้อมปราบจลาจล
ให้ตาย พวกเขาดูพร้อมลงมือแล้ว
เพราะมีนักโทษถูกขังอยู่ที่นี่กว่า 1,000 คน
พวกเขาจึงต้องพร้อมรับมือปัญหา
และวันนี้ผมก็ได้รับบทนักโทษหัวรุนแรง
มันทำให้ผมนึกถึงตอนที่ผมต้องโทษ
และความรู้สึกเมื่อเผชิญกับกองกำลังที่เหนือกว่า
เวรแท้
ทีมผู้ก่อจลาจลคนสุดท้ายของผม ถูกสุนัขจัดการแล้ว
ไม่ว่าคุณจะตัวใหญ่หรือถึกแค่ไหน
และไม่ว่าคุณจะฮึดสู้แค่ไหน
แต่พวกเขามีมากกว่า พวกเขาแข็งแรงกว่า และพวกเขาจะจัดการคุณได้
ตอนที่ผมติดคุกจริงๆ
ผมเคยถูกส่งไปขังเดี่ยว
บ่อยจนนับครั้งไม่ได้
และที่พิลเซน โซนขังเดี่ยวก็มีคนหนาแน่น
บันไดแคบ ระวังด้วยนะครับ
จริงๆ นะ ไปที่ไหนในคุกก็ไม่แย่เท่ากับมาที่นี่แล้ว
คุณมีห้องขังสำหรับนักโทษที่มีปัญหาเยอะแค่ไหน
เรามี 32 ห้อง
ตอนนี้เต็มทุกห้องเลยหรือเปล่า
ก็เกือบทุกห้องครับ
ผมจะให้ดูห้องนี้
เข้ามาสิ
โอเค มันรองรับนักโทษได้สองคน
ใช่ สองคน
คุณคิดว่าการลงโทษนักโทษด้วยวิธีนี้มันช่วยได้ไหม
มันช่วยคุณบริหารจัดการประชากรในคุกได้ไหม
พวกนักโทษที่มีปัญหาจะตระหนักว่าตัวเองทำผิด
ตอนที่พวกเขากลับไปที่ห้องของตัวเอง
ที่ตึกของตัวเอง พวกเขาจะได้บทเรียน
และพวกเขาก็จะทำตัวดี
แล้วนักโทษแต่ละคน
สามารถถูกขังเดี่ยวได้นานที่สุดเท่าไร
มันก็แล้วแต่ ขึ้นอยู่กับความผิดที่พวกเขาก่อ
แต่มันอาจจะมากถึง 28 วันได้
นั่นคือความจริงที่โหดร้าย ของการลงโทษนักโทษขังเดี่ยว
ผมรู้ดีเพราะผมเคยถูกขังเดี่ยวแบบนี้
ตามลำพังนาน 28 วันโดยไม่ได้รับสิทธิพิเศษใดๆ
แค่จะอยู่ให้รอดสักวันมันก็ยากแล้ว
ไม่ต้องไปพูดถึง 28 วันเลย
สงบไว้
ผมสามารถคุยกับใครในนี้ได้ไหม
แบบว่าพวกเขารู้สึกยังไงที่โดน
พวกเขาทำอะไรมา และพวกเขาได้รับบทเรียนไหม
น่าเสียดายที่ตอนนี้ไม่ได้ครับ
โอเค ผู้คุมที่อยู่ตรงนั้น ไม่ใช่คนนี้
ผู้คุมที่อยู่ตรงนั้นน่ะบอกว่าไม่ได้เด็ดขาด
เหมือนกับว่าเขามีอะไรต้องปิดบัง
ผู้ชายที่ถูกขังอยู่ในห้องนี้นาน 23 ชั่วโมง
เขาได้เรียนรู้อะไรบ้างไหม
ผมอยากรู้แค่นั้นเอง
แต่บรรยากาศมันเปลี่ยนไปแล้ว ปฏิกิริยามันเปลี่ยนไป มัน…
พวกเขาไม่พอใจ ฉะนั้นผมไปดีกว่า
ไปกันเลยไหม
- ได้ - ไปกัน
แต่กลับมาที่ตึกบำบัดยาเสพติด
ผมได้เห็นอีกด้านของระบอบ ที่แตกต่างกันอย่างมาก
นักโทษบางคนที่ผมรู้จัก
ได้เข้าร่วมการบำบัดแบบกลุ่ม
ที่มุ่งเตรียมความพร้อมให้กับพวกเขา
ในการรับมือปีศาจของพวกเขา ตอนที่พวกเขาได้ออกไป
และถ้าฉันทำเพื่อตัวเอง ฉันก็สามารถคลี่คลายมันได้
ฉันมีสิทธิ์ที่จะเศร้า โกรธ เสียศูนย์
ฉันมีสิทธิ์ที่จะทำแบบนี้ คนคนหนึ่งมีสิทธิ์ทุกข์ยากลำบาก
แต่ฉันรู้ว่าในตัวของฉันมีพลัง
ฉันพึ่งพามันได้
ฉันไม่จำเป็นต้องจมอยู่กับเหล้าหรือยา
กับแอลกอฮอล์
ผมคิดว่าในบางจังหวะ มันสามารถเป็นยาได้เหมือนกัน
ถ้าเกิดว่าเรา…
ปู่ของผมเคยดื่มเหล้าบ๊วยหนึ่งช็อตในทุกๆ เช้า
เขาคงไม่เป็นไรหรอก แต่ไม่ได้ แอลกอฮอล์ควรจะ…
เขาไม่ควรดื่ม เหมือนกับที่นักพนันไม่ควรเล่นพนัน
และคนติดยาก็ไม่ควร…
ผมไม่อยากจะไปหัวเราะสนุกสนานกับใครๆ
ตอนนั้นผมอยากจะเมา นั่งอยู่ที่บ้าน
และดูวิดีโองานแต่งของผม…
- คุณจงใจทรมานตัวเอง - ใช่ ผมเคยชอบมัน
ผมเคยชอบแบบนั้น
การบำบัดแบบนี้สามารถช่วยให้นักโทษ เอาชนะอาการเสพติดได้
แต่กลับมาที่ห้องขัง ผมเจอกับเพื่อนร่วมห้องที่เด็กที่สุดของผม มาเร็ก
บอกผมอีกทีสิว่าคุณโดนกี่ปี มาเร็ก
ผมอยู่ที่นี่มาสองปีครึ่งแล้ว ผมยังเหลืออีกสี่ปี
งั้นคุณก็โดนหกปีครึ่งสินะ
โทษจำคุกของคุณคือหกปีครึ่ง
มันมีโอกาสที่พอผมรับโทษครึ่งหนึ่งแล้ว
ในกรณีของผมก็คือสามปี ผมอาจขอรับการปล่อยตัวแบบมีเงื่อนไขได้
แล้วคุณคิดว่าจะได้ไหม
ผมคิดว่าไม่
ทำไม
เรื่องนี้แหละที่ผมกังวล
ผมยังไม่สามารถห้ามตัวเองไม่ให้ใช้มัน
ตึกนี้ควรจะเป็นตึกปลอดยาเสพติด
ยามันหาทางเข้าไปได้ทุกที่ มันเลี่ยงไม่ได้
มันมีอยู่ทั่วทุกที่เลย
การมีตึกแบบนี้
ช่วยให้นักโทษลดอาการเสพติดลงได้
แต่ถ้าคุณเสพยา
มาตั้งแต่ยังเด็กและมันยึดครองชีวิตคุณ
เรือนจำคือหนึ่งในสถานที่ที่ยากที่สุด
ที่คุณจะเลิกมันให้ได้
(วันที่ 6)
วันนี้เป็นวันสุดท้ายของผมในเรือนจำพิลเซน
ตลอดทั้งสัปดาห์ ปีเตรอเพื่อนร่วมห้องผม ถึงเขาจะผ่านอะไรๆ มา
แต่เขาก็ดูสงบและมุ่งมั่น
ที่จะหายจากอาการเสพติดให้ได้
มีบางอย่างมอบความแข็งแกร่งให้กับเขา
และนั่นคือสิ่งที่นักโทษยาไอซ์จำนวนมากไม่มี
นี่คือบ่ายวันอาทิตย์ และปีเตรอ เพื่อนร่วมห้องของผม
ก็ชวนผมไปร่วมพิธีที่โบสถ์
เป็นยังไงบ้าง
การอยู่ในคุกมีข้อดีสำคัญก็คือ
คุณจะมีเวลาว่างเยอะ ซึ่งคุณสามารถใช้มันพัฒนาตัวคุณเอง
นี่คือที่ที่บาปสิ้นสุดลง นี่คือที่ที่ความทุกข์จางหาย
- อาเมน - อาเมน
ก่อนจะเอ่ยพระวจนะของพระเจ้า
ขอให้กล่าวคำภาวนาที่อยู่ในใจ
คำขอบคุณถึงพระองค์หรืออะไรก็ได้
พระผู้เป็นเจ้า ลูกอยากขอบคุณบาทหลวง
เพราะเขา ลูกถึงได้ตาสว่าง เพราะเขา ลูกถึงได้เห็นพระเจ้า
และลูกก็เกิดศรัทธา
โปรดทรงคุ้มครองครอบครัวลูก แม่ของลูก และทรงคุ้มครองทุกคนบนโลกใบนี้
คุ้มครองทุกคนที่สมควรได้รับ
พระองค์คือนายที่รักหนึ่งเดียวของลูก พระผู้เป็นเจ้าที่ลูกเชิดชู อาเมน
อาเมน
- อาเมน - อาเมน
พระผู้เป็นเจ้า พระเยซู ลูกขอขอบคุณสำหรับทุกๆ วัน
ขอบคุณสำหรับทุกอย่างที่พระองค์ทรงทำเพื่อเรา
และที่พระองค์ทรงอยู่กับเราที่นี่ อาเมน
- อาเมน - อาเมน
พอออกมาจากห้องนั้นคุณรู้สึกยังไง
ความรู้สึกคุณเป็นยังไงหลังเสร็จพิธี
ผมรู้สึกมีพลังมาก
ผมทรงพลัง
คนคนหนึ่งจะมีความสุขยิ่งขึ้นเมื่อมีใครรักเขา
และคนที่ไม่มีความรัก ไม่มีครอบครัว
เราต้องการความรัก เราเป็นคน เราต้องการความรัก
และนี่ สำหรับผมนี่คือความรัก
โอเค
ถึงเวลาต้องบอกลา
เพื่อนร่วมห้องทั้งสามคนของผม
ผมอยากขอบคุณ ที่พวกคุณทำให้ผมรู้สึกเป็นที่ต้อนรับ
ผมเคยอยู่ในจุดเดียวกับพวกคุณ ตอนที่อายุเท่าพวกคุณ
แล้วผมก็ได้ออกไป ผมเจอเป้าหมายที่แตกต่าง
ผมเจอชีวิตที่แตกต่าง
พวกคุณเองก็ทำแบบนั้นได้รู้ไหม
ดูเหมือนคุณเองก็ต้องการแบบนั้น ปีเตรอ
ผมรู้สึกได้ว่า
คุณอยากจะออกไป คุณอยากจะ…
คุณมีความมุ่งมั่น ผมมองเห็นมันในตัวคุณ
ฉะนั้นคุณน่าจะทำสำเร็จ
มาเร็กกับยาคุบ รู้ไหม
คุณเองก็มีโอกาสเหมือนกันถ้าคุณต้องการมัน
ขอบคุณจริงๆ ครับ
นี่เป็นประสบการณ์ที่ยอดมากสำหรับเรา เราจะคิดถึงคุณ
คุณทำให้ผมนึกถึงชีวิตข้างนอกมากๆ เลย
ผมจะต้องเศร้าแน่ๆ
- โชคดีนะ โชคดี - ขอบคุณ
โชคดีนะ มาเร็ก
โชคดี ปีเตรอ
ดูแลตัวเองด้วย โอเค
เมื่อพวกเขายังเด็ก มันก็ทรมานใจกว่า
มันทรมานใจกว่า คุณดูมาเร็กสิ
ทุกครั้งที่ผมมองเขา ดวงตาที่เหมือนหมีเท็ดดี้
จะมองมาที่ผมอย่างสิ้นหวัง
และถึงผมจะเป็นคนที่ด้านชาสุดๆ
แต่ผมก็ใจอ่อนไม่ต่างจากเพื่อนมนุษย์คนไหนๆ
ที่มองไปยังเพื่อนมนุษย์คนอื่นๆ
โดยเฉพาะเพื่อนมนุษย์ที่ยังเด็ก คนที่มีโอกาสไม่มาก และคิดว่า
"บ้าเอ๊ย เราทำอะไรมากกว่านี้ได้ไหม"
คุณอาจอยากจับมือเขาไว้ เหมือนกับผม และพูดว่า
"ตามผมมานะ ผมจะชี้ทางที่ถูกต้องให้"
ก่อนออกจากเรือนจำพิลเซน ผมอยากพบผู้อำนวยการเรือนจำ
ผู้พันพาเวล โคพาชกา
ปัญหาเรื่องยาเสพติดในเรือนจำ ที่คุณพบมันใหญ่แค่ไหน
ผมคิดว่านี่คือปัญหาของเรือนจำทุกแห่งในโลก
เพราะการนำยาเข้ามาในเรือนจำ
มันง่ายกว่าการนำของใหญ่ๆ เข้ามามาก
เราพยายามตรวจหาสารให้มากที่สุด แต่ถ้ามีใครใช้ยาล่ะก็
ถ้ามีใครใช้สารเสพติด
และถ้าเรารู้ ปกติเราจะลงโทษพวกเขา
ด้วยบทลงโทษที่รุนแรงที่สุดที่เราจะใช้ได้
เราถือว่ามันเป็นหนึ่งในความผิดที่ร้ายแรงที่สุด
ที่นักโทษสามารถกระทำ
แล้วโปรแกรมที่ตึกที่ผมไปมา
มันตั้งอยู่บนตรรกะแบบไหน
ทำไมระบบปกครองถึงได้เข้มงวดนัก
ระบบปกครองถูกตั้งมาแบบนี้
เพื่อให้นักโทษคุ้นชินกับพฤติกรรม
ในความคิดของเรา
ถ้าพวกเขาเสพติดยา
พวกเขาก็ต้องรู้จักควบคุมตัวเอง
ต้องรู้ว่าจะประพฤติตัวยังไง
และพวกเขาทำอย่างนั้นได้ด้วยการปฏิบัติตามกฎ
คุณคิดว่าคุณบรรลุเป้าหมาย
ในการลดอาการเสพติดในเรือนจำของคุณไหม
จากข้อมูลของเรา
เราพูดได้เลยว่าสองในสาม ของคนที่ผ่านโปรแกรมนี้
ไม่เคยกลับมาอีก
ขอบคุณที่สละเวลานะครับ ขอบคุณมาก
ความท้าทายใหญ่ของเรือนจำแห่งนี้
ก็คือเหล่านักโทษที่มีอาการเสพติดรุนแรง
ซึ่งส่วนใหญ่จะเป็นเพอร์วิติน หรือที่รู้จักกันในชื่อยาไอซ์
แต่ผมก็ได้เห็นการริเริ่มในเชิงบวก
สำหรับนักโทษบางคน ซึ่งได้รับการปลูกฝังระเบียบวินัยให้กับชีวิต
แต่สำหรับนักโทษส่วนใหญ่
ผมคิดว่าพวกเขาต้องทำอะไรมากกว่านี้
คำบรรยายโดย วรพล ถาวรวรานนท์